Lauaxeta

Bizitza: Bizkaiko Laukizen sortua. Durangon egin zituen batxillergo-ikasketak, eta Loiolan jarratu. Literaraturako klaseek jarri zuten joera modernistarekin eta sinbolistarekin harremanetan. Gero, jesuita asmoak utzi eta euskalgintzan egin zituen bere ahaleginak. Gernikan, bonbardaketa ondoren, kazetari lanetan zebilela, atxilotu egin zuten faxistek eta, ondoren, Gasteizen fusilatua.

Obra: Lauaxeta ere ez zen mugatu arlo poetikora. Kazetaritza, saiakera eta antzerkia ere landu zituen, politikan buru-bihotz sartua izateaz gain. Baina olerkia izan zen haren arlorik emankorrena. Lizardiri bezalaxe, bizitza labur egin zitzaion.

Bi olerki-liburu argitaratu zituen: //Bide barrijak// (1931), Europako mugimendu modernisten euskal adierazpiderik argiena, eta //Arrats beran// (1935), García Lorcaren eragina erakutsiz, maitasunaz, heriotzaz eta gizakien ardurez ari dena.

Iritzi kritikoa: Bizkaieraz eta garbizaleen eraginez idatzi izanak zail egiten ditu haren olerkiak, baina ez horrek bakarrik, gaiak ere ez baitira beti lehen irakurraldian ulertzeko modukoak. Modernisten ildoko adjektibazio aberatsak eta sinestesiek irakurketa lasaia eta arretatsua ezkatzen dute.

Olekien definizio bat ematean "erabateko eta benetako errealitatea dela" esaten du. Lauaxetaren olerkiak, haren pentsamendua bezala, **idealista, sinbolista** da. Sinboloak dira benetako errealitatea ezagutzeko eta gozatzeko zubi.

Euskara hizkuntza landu gabetzat du, esan nahi lukeena esateko. Behar bada ez zuelako ondo ezagutzen euskarak bere ahozko tradizioan duen aberastasuna.

1914ko espainiar krausisten eraginaren nabaria du. Haiek aldarrikatzen zuten didaktikotasuna lortu nahi du olerkian berak ere.

//Arrats beran//, bere bigarren olerki-liburuan, hurbilago dago Espainiako modernistetatik eta 1927ko belaunaldiko olerkari gazteengandik, haien alderdirik herrikoiena bereganatuz. Hizkuntzari dagokionez, obra hau aurrekoa baino errazagoa da. Lehenengo erromantiko eta modernistatzat jo daitekeen adierazpide poetikoa, bigarrenean, modernista eta neopopulistatzat jo daiteke. media type="file" key="Lauaxetaren Mendigoxalia Ken7-k abestua.mp3" width="240" height="20" EGIN KLIK HEMEN ABESTIA ENTZUTEKO